हादसे में मरे दोनों युवकों के शव परिजनों के सौंपे
रसीदपुराके पास बुधवार को हुए हादसे में फाइनेंस कंपनी में कार्यरत युवक की मौत के बाद गुरुवार को शव परिजनों को सौंप दिया गया। मौलासर थाने के हैड कांस्टेबल रघुराज सिंह ने बताया कि भरतपुर निवासी पंकजसिंह पुत्र नेत्रपाल सिंह हाल कुचामन स्थित दिगंबर फाइनेंस शाखा के असिस्टेंट मैनेजर ने मामला दर्ज करवाकर बताया कि 23 दिसम्बर को ब्रॉच का कल्याण सहाय पुत्र कजोडमल प्रजापत दौसा जिले के गांव बिरदाखां एवं लोकेश पुत्र लक्ष्मीनारायण निवासी खुटेटा खुर्द जिला अलवर, दोनों ही कुचामन से बाइक से कंपनी के काम से अलखपुरा गए। लौटते समय रसीदपुरा के पास सूमो ग्रांड चालक अलखपुरा निवासी राधेश्याम बावरी ने लापरवाही से वाहन चलाकर टक्कर मार दी। जिससे दोनों की मौत हो गई। पुलिस हादसे की सूचना मिलते ही घटना स्थल पहुंचकर दोनों युवकों के शव मौलासर स्थित सामुदायिक स्वास्थ्य केन्द्र स्थित मोर्चरी में रखवाया।
दोदिन पहले ही नौकरी ज्वाॅइन की थी
परिजनोंसे मिली जानकारी के अनुसार कल्याणमल सहाय (20 ) पुत्र कजोडमल ने कुचामन स्थित दिगंबर फाइनेंस कुचामनसिटी में दो दिन पूर्व ही नौकरी जोइन की थी तथा दूसरे दिन बाइक हादसे में उसकी मौत हो गई। मौलासर सामुदायिक स्वास्थ्य केन्द्र पर दोनों युवकों के परिजनों का रो-रोकर बुरा हाल था लेकिन युवकों की मौत पर चिकित्सालय में आये लोगों ने दोनों परिवारों को ढाढ़स बंधवाया।
hin_Deva hin_Deva hin_Deva hin_Deva